टाइम8 आगस्त 20: बुहुम नाङैनो साग्लोबसारनाय गिख्रंथाव करना भाईरास कभिद-19नि लकदाउन सोलिफुबाय थानाय समावनो कक्राझाराव सासे सुबुंआ लाव मैगंनि आबाद मावनानै जाफुंसार जानो हादों। बे सुबुंआनो जादों कक्राझार जिलानि तितागुरि ब्लक देभलाफमेन्त खोन्दोनि सिंआव थानाय खेंखायबाजार आवझारगुरि गामिनि थागिबि रिलेन्द्र बसुमतारी। फिसा फिसौ खुस्रा फालांगि मावनानै जीउ खुंना नखर संसार सोलिग्रा रिलेन्द्र बसुमतारीआ मिथि होनाय बादिब्ला कक्राझार खोदोम थलायाव गलापि मुंनि गंसे थोलेब टेन्ट हाउज दङ होन्ना फोरमायो आरो थांनाय 7 बोसोरनिफ्रायबो टेन्ट हाउसआव बाहायनानै गाज्रि जालांनो हमनाय औवा फोरखौ गावनि न’आव लांनानै 4 बिघा हा बाहागोआव लाव आबाद मावनायाव बैसां महरै बाहाय बोदों होन्नानै बुङो आरो लाव आबाद मावनाय हाबा हारिमुखौ बे समनिफ्रायनो जागाय जेन्दों होन्नानैबो मिथि होयो ।